stanford-oval/wikipedia huggingface dataset:
Hud – Lännen kapinallinen

| Hud – Lännen kapinallinen> Hud |
| --- | --- |

Ohjaaja:  Martin Ritt
Käsikirjoittaja:   Harriet Frank  Irving Ravetch 
Tuottaja:   Martin Ritt  Irving Ravetch 
Säveltäjä:  Elmer Bernstein
Kuvaaja:  James Wong Howe
Leikkaaja:  Frank Bracht
Tuotantosuunnittelija:  Tambi Larsen
Pääosat:   Paul Newman  Patricia Neal  Melvyn Douglas  Brandon de Wilde  John Ashley 
Valmistustiedot
Valmistusmaa:  Yhdysvallat
Tuotantoyhtiö:   Salem  Dover Productions  Paramount Pictures 
Levittäjä:  Paramount Pictures Netflix
Ensi-ilta:  1963
Kesto:  112 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hud – Lännen kapinallinen (Hud) on Martin Rittin ohjaama elokuva vuodelta 1963, pääosaa esitti Paul Newman. Patricia Neal sai elokuvasta parhaan naispääosan Oscarin ja BAFTAn.
Elokuva kertoo texasilaisen karjatilanomistajan (Melvyn Douglas) ja hänen vastuuttomalta vaikuttavan poikansa Hudin (Paul Newman) yhteentörmäyksestä. Hud ryyppää, ajelee Cadillacillaan ja liehittelee naimisissa olevia naisia. Kun tilan karjasta löydetään suu- ja sorkkatautia, Hud haluaisi myydä eläimet vaivihkaa pois ennen kuin tieto tartunnasta leviää.
The New York Timesin kriitikot valitsivat Hudin vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Hud – Lännen kapinallinen Internet Movie Databasessa (englanniksi)
Ilana Shmueli

Ilana Shmueli, alkuperäiseltä nimeltään Liane Schindler (s. 7. maaliskuuta 1924 – 11. marraskuuta 2011), oli israelilainen kirjailija. Hän syntyi 1924 Tšernivtsissä, Bukovinassa, joka kuuluu nykyään Ukrainaan. Shmueli kävi aluksi romanian, sitten jiddishin kielistä koulua. Hänen perheensä onnistui pakenemaan juutalaisvainoja Palestiinaan vuonna 1944. Siellä hän opiskeli musiikkia, sosiaalialaa ja kriminologiaa. Myöhemmin hän työskenteli Tel Avivissa erityisopettajana. Ilana Shmueli kuoli Jerusalemissa 11. marraskuuta 2011. Muutamia hänen runojaan on ilmestynyt suomeksi lyrikline-sivustolla.
Ilankaka

Ilankaka on Lonkundon vaimo Kongon jokialueen mongo-nkundo-kansan myytissä. Metsästäjä Lonkundo näki unen jossa aurinko oli jäänyt hänen ansaansa. Herättyään mies lähti tarkistamaan ansojaan, ja yhdestä niistä säteili kirkasta valoa. Kaunis Ilankaka oli tarttunut silmukkaan jalastaan. Lonkundo vapautti naisen ja lumoutui hänen kauneudestaan. Kosintaan Ilankaka suostui yhdellä ehdolla: tuleva siippa ei saisi ikinä kerskailla saaneensa vaimon ansan avulla. Myöhemmin Lonkundo otti lisää vaimoja, ja suurperhe vaurastui. Toiset perheet kadehtivat Lonkondon menestymistä, joten hänen perheensä muutti syvemmälle sademetsään. Siellä he kuulivat papukaijojen kirskuvaa ääntä. Sitä pidettiin hyvänä enteenä. Majat rakennettiin siihen paikkaan ja he uhrasivat silloisen tavan mukaisesti ihmisen. Yksi Lonkundon vaimoista, Nsombe, piti majaansa liiana pienenä ja nalkutti siitä miehelleen. Vaimo häipyi poikansa Yonjwan kanssa. Ilankaka oli tästä iloinen, koska nyt hän oli miehelleen takuulla rakkain. Kerran vaimo keräsi palmuista pähkinöitä, joista Lonkundo vaati suuremman osan. Hän unohti lupauksensa sanoen: "Muista että sain sinut ansaan!" Tämän jälkeen Ilankaka katosi lopullisesti. Kuuluisin Lonkundon jälkeläisistä oli pojanpoika Itonde.
Huddersfield

| Huddersfield |
| --- | --- |
 Huddersfield nähtynä Castle Hilliltä
 Huddersfield
 Koordinaatit: 53°39′N, 1°47′W 
Valtio:   Yhdistynyt kuningaskunta
Maa:   Englanti
Hallintoalue:  Yorkshire ja Humber
Kreivikunta:  Yorkshire
Hallintopiiri:  Kirklees
Pinta-ala:  
 – Kokonaispinta-ala:  46,7 km²
Väkiluku (2011):  162 949
 – Väestötiheys:  3642 as./km²
Postinumero:  HD1-5, HD7-8
Suuntanumero(t):  01484
Infobox OKVirheellinen NIMI-arvo: 
Huddersfield on kaupunki Pohjois-Englannissa, Yorkshiren kreivikunnassa, Leedsin ja Manchesterin puolivälissä. Vuonna 2011 siellä oli 162 949 asukasta.
Teollisen vallankumouksen aikoihin kaupunkilaisten elämää muutti ja rikastutti tekstiiliteollisuus, jonka raaka-aineita ja tuotteita kuljettamaan rakennettiin Huddersfieldin kanava. Kanavassa on Standedgen tunneli - Englannin pisin kanavatunneli. Kanava on korjattu virkistyskäyttöön, ja sitä pitkin voi tehdä veneretkiä.
Kaupunki tunnetaan myös urheilusta. Rugbyn Rugby League on perustettu siellä. Huddersfield Town AFC menestyi maailmansotien välisenä aikana.
Aiheesta muualla

Wikimedia Commonsissa on kuvia tai muita tiedostoja aiheesta .
Industrial revolution history Huddersfield (Arkistoitu – Internet Archive)
Huddersfield One (Arkistoitu – Internet Archive)
Ilana Kratysh

| Mitalit> Maa:   Israel.Naispaini.Euroopan kisat  | Mitalit> Maa:   Israel.Naispaini.Euroopan kisat  | Mitalit> Maa:   Israel.Naispaini.Euroopan kisat  | Maa:   Israel> Naispaini. |
| --- | --- | --- | --- |
|  Hopeaa | Baku 2015 | 69 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Tbilisi 2013 | 67 kg |  |
|  Hopeaa | Vantaa 2014 | 69 kg |  |
|  Hopeaa | Riika 2016 | 69 kg |  |
Ilana Kratysh (s. 6. heinäkuuta 1990) on israelilainen naispainija.
Kratysh syntyi vain tunti sen jälkeen, kun hänen vanhempansa olivat muuttaneet Venäjältä Israeliin. Hänen isänsä oli toiminut judovalmentajana Venäjällä ja Ilana alkoikin viisivuotiaana harrastaa judoa. Kaksivuotisen armeijapalveluksen aikana tulleen pahan loukkaantumisen seurauksena hän vaihtoi lajin painiin.
Kratysh osallistui aikuisten arvokilpailuihin ensimmäisen kerran Tampereella 2008 sijoittuen 59 kg:n painoluokassa kymmenenneksi. Hän sijoittui nuorten EM-kilpailuissa viidenneksi 59 kg:n sarjassa 2008 ja 63-kiloisissa 2010. Hän saavutti EM-hopeaa 67 kg:n painoluokassa Tbilisissä 2013 hävittyään loppuottelussa ukrainalaiselle Alina Stadnik-Makhinyalle. Hän sijoittui EM-kilpailuissa toiseksi myös Vantaalla 2014. Hän hävisi 69-kiloisten loppuottelussa venäläiselle Natalija Vorobjevalle. Bakun Euroopan kisoissa 2015 hän sai samassa painoluokassa hopeaa hävittyään loppuottelussa Stadnik-Makhinyalle. Riian EM-kilpailuissa 2016 hän oli jälleen toinen 69 kg:n sarjassa. Kultaa voitti tällä kertaa valkovenäläinen Marija Mamašuk.
Aikuisten MM-kilpailuissa hän on ollut parhaimmillaan kymmenes 67-kiloisissa 2012.
Guitar Hero (pelisarja)

| Guitar Hero |
| --- | --- |
 Guitar Heron uusi logo.
Kehittäjä:  Harmonix Music Systems (2005–2007) Neversoft (2007–2010) Vicarious Visions (2007–2010)
Julkaisija:  RedOctane (2005–2009) Activision (2006–2010)
Lajityyppi:  rytmipeli, musiikkipeli
Alusta:  Mac OS X, Nintendo DS, PlayStation 2, PlayStation 3,  Wii, Windows, Xbox 360
Ensijulkaisu:  Guitar Hero (2005)
Viimeisin julkaisu:  Guitar Hero Live (2015)
Aiheesta muualla
Kotisivut
MobyGames
Lisää peliartikkeleitaVideopelien teemasivulla
Guitar Hero on musiikkipelisarja, jonka osia on julkaistu sekä Microsoft Windowsille että monille pelikonsoleille. Nykyään sarjan julkaisuista vastaa Activision. Peleissä soitetaan oikeita rock-kappaleita kitaraa muistuttavalla kitaraohjaimella. Peli on saanut huomattavan suosion rytmipelien keskuudessa, ja on yksi maailman myydyimmistä peleistä. Steve Ouimette on auttanut joidenkin Guitar Hero -pelien kappaleiden äänittämistä. Pelisarjan kehittäminen lopetettiin viideksi vuodeksi Bungie Studios -pelitalon siirryttyä Activisionin omistukseen ja pelien vähäisen myynnin takia. Vuonna 2015 pelisarja heräsi taas eloon Guitar Hero Live-pelin julkaisun myötä.
Kitaraohjain

Peliohjaimena toimii punainen, musta tai valkoinen Gibson SG:n mallinen kitaraohjain, jonka kaulassa on viisi eriväristä näppäintä, ns. fretiä (ylimmästä alimpaan: vihreä, punainen, keltainen, sininen ja oranssi) jotka edustavat tavallisen otelaudan välejä. Ohjaimen rungossa on valkoinen pala, ns. strum bar, joka taas edustaa kielien näppäilyä. Näitä yhdessä käyttämällä pystyy soittamaan pelissä vastaan tulevia nuotteja. Pitkissä nuoteissa voi käyttää vibrakampea eli whammy baria vinguttamaan nuotteja (korkeammaksi ja matammaksi). Se toimii ylös-alas (kitaran rungosta) heiluttamalla. Pelissä voi käyttää myös hammer-oneja sekä pull-offeja siten, että ensimmäisen nuotin tullessa painaa Strum barin alas (tai ylös) ja jos toinen nuotti tulee heti perään, voit vain vaihtaa sormesi kyseiselle fretille käyttämättä toiseen kertaan strum baria. Guitar Heron kitaraohjain toimii kuten yksikielinen kitara, jos nuotit ovat tavallisia nuotteja (eivät sointuja), eli voit pitää alempia (kauempana kitaraohjaimen rungosta) fretejä miten vain, jos vain ylin fret on oikein painettuna.
Xbox 360:lla ohjain on valkoinen Gibson X-plorer.
Pelit > Guitar Hero

Guitar Hero -peli debytoi PlayStation 2:lla Yhdysvalloissa marraskuussa 2005. Euroopassa peli julkaistiin huhtikuussa 2006. Guitar Heron tunnetuimpia kappaleita lienevät Deep Purplen ”Smoke on the Water”, Red Hot Chili Peppersin ”Higher Ground”, David Bowien ”Ziggy Stardust”, Bostonin ”More Than a Feeling”, Sum 41:n ”Fat Lip”, Ozzy Osbournen ”Bark at the Moon”, Audioslaven ”Cochise”, White Zombien ”Thunder Kiss ’65”, Franz Ferdinandin ”Take Me Out” ja Ramonesin ”I Wanna Be Sedated”.
Pelit > Guitar Hero II

Guitar Hero II julkaistiin PlayStation 2:lle ja Xbox 360:lle marraskuussa 2006. Pelin tunnetuimpia kappaleita lienevät Lynyrd Skynyrdin ”Free Bird”, Bucketheadin ”Jordan”, Black Sabbathin ”War Pigs”, Reverend Horton Heatin ”Psychobilly Freakout”, Rushin ”YYZ”, Van Halenin ”You Really Got Me”, Kissin ”Strutter”, Guns N’ Rosesin ”Sweet Child O’ Mine” ja Rage Against the Machinen ”Killing In The Name”.
Pelit > Guitar Hero: Rocks the 80s

Guitar Hero: Rocks the 80s (Yhdysvalloissa Guitar Hero Encore: Rocks the 80s) julkaistiin PlayStation 2:lle heinäkuussa 2007. Pelissä on nimensä mukaan teemana 1980-luku ja kappaleet ja hahmojen teema ovat sen mukaisia. Pelin tunnetuimmat kappaleet lienevät Dion ”Holy Diver”, Iron Maidenin ”Wrathchild”, Asian ”Heat of the Moment”, Poisonin ”Nothin’ But a Good Time”, Twisted Sisterin ”I Wanna Rock” ja Scorpionsin ”No One Like You”.
Pelit > Guitar Hero III: Legends of Rock

Guitar Hero III: Legends of Rock julkaistiin PlayStation 2:lle, Xbox 360:lle, Microsoft Windowsille, PlayStation 3:lle, ja Wiille marraskuussa 2007. Guitar Hero III sisälsi ennätysmäärän kappaleita (73) ja ennätysmäärän alkuperäisien artistien soittamia kappaleita (51 eli 70 %). Harmonix Music Systems ei kehittänyt enää Guitar Hero III:a. Peliin tuli myös uusi moninpelimuoto ”Battle Mode”, ja kitaraohjain on langaton.
Pelin tunnetuimpia kappaleita lienevät Metallican ”One”, Scorpionsin ”Rock You Like A Hurricane”, Black Sabbathin ”Paranoid”, Sex Pistolsin ”Anarchy in U.K.”, Guns N’ Rosesin ”Welcome to the Jungle”, Iron Maidenin ”The Number of the Beast”, The Rolling Stonesin ”Paint it Black”, Kissin ”Rock and Roll All Nite”, Eric Johnsonnin ”Cliffs Of Dover”, Santanan ”Black Magic Woman” ja Dragonforcen ”Through the Fire and Flames”.
Activisionin mukaan peliä oli myyty tammikuuhun 2009 yli miljardilla dollarilla, mikä tekee siitä maailman eniten myydyn ja tuottaneen videopelin ja ensimmäisen, joka ylitti miljardin dollarin rajan.
Pelit > Guitar Hero: Aerosmith

Guitar Hero: Aerosmith julkaistiin PlayStation 2:lle, Xbox 360:lle, PlayStation 3:lle ja Wiille Euroopassa kesäkuussa 2008. Peli sisältää nimensä mukaan Aerosmithin, Aerosmithin inspiroijien, Aerosmithin kanssa soittaneiden ja Aerosmithin pitämien artistien ja yhtyeiden kappaleita.
Pelit > Guitar Hero: On Tour

Guitar Hero: On Tour on Nintendo DS:lle julkaistu peli. Pelin mukana tulee ohjaimeksi nelinäppäiminen ”kitaran kaula”. Peli ilmestyi Euroopassa heinäkuussa 2008.
Pelit > Guitar Hero: World Tour

Guitar Hero World Tour (tunnetaan myös nimillä Guitar Hero 4 ja Guitar Hero IV) julkaistiin vuoden 2008 marraskuussa. Peli on saatavilla PlayStation 2:lle, PlayStation 3:lle, Xbox 360:lle ja Wiille. Verrattuna vanhoihin pelisarjan osiin World Tourissa on uutta se, että pelissä on mahdollisuus käyttää myös joissain pelipaketeissa mukana tulevia tai erikseen ostettavia rumpuohjaimia ja mikrofonia (laulu), esimerkiksi SingStarin mikrofonit toimivat pelissä. Näin peliin voi osallistua yhtä aikaa 1–4 pelaajaa. Pelin tunnetuimpia kappaleita lienevät Jimi Hendrixin ”Purple Hazen” liveversio sekä ”The Wind Cries Mary”, Michael Jacksonin ”Beat It”, Foo Fightersin ”Everlong”, Bon Jovin ”Livin’ On A Prayer”, Survivorin ”Eye Of The Tiger” ja Smashing Pumpkinsin ”Today”.
Pelit > Guitar Hero: On Tour Decades

Guitar Hero: On Tour Decades julkaistiin vuoden 2008 loppupuolella Nintendo DS:lle.
Pelit > Guitar Hero: Metallica

Guitar Hero: Metallica julkaistiin toukokuussa 2009. Pelin kappaleista suurin osa on Metallican kappaleita. Muut kappaleet ovat joidenkin heihin vaikuttaneiden artistien kappaleita.
Pelit > Guitar Hero: Smash Hits

Guitar Hero: Smash Hits julkaistiin kesäkuussa 2009. Peli sisältää kappaleita peleistä Guitar Hero, Guitar Hero Encore: Rock the 80s, Guitar Hero II ja Guitar Hero III: Legends Of Rock.
Pelit > Guitar Hero: Modern Hits

Guitar Hero: Modern Hits julkaistiin vain Nintendo DS:lle. Peli ilmestyi vuoden 2009 kesäkuussa.
Pelit > Guitar Hero: Van Halen

Guitar Hero: Van Halen julkaistiin Pohjois-Amerikassa joulukuussa 2009 ja Euroopassa alkuvuodesta 2010. Peli sisältää Van Halenin klassikkokappaleita ja myös heidän musiikkiinsa vaikuttaneiden artistien kappaleita, kuten esimerkiksi Judas Priest, Queen ja Deep Purple.
Pelit > Guitar Hero 5

Guitar Hero 5 julkaistiin syyskuussa 2009. Tunnetuimmat kappaleet lienevät Nirvanan ”Smells Like Teen Spirit”, Jeff Beckin ”Scatterbrain”, Kings of Leonin ”Sex on Fire”, Kissin ”Shout It Out Loud”, Rammsteinin ”Du Hast”, Bon Jovin ”You Give Love a Bad Name” ja Thin Lizzyn ”Jailbreak”.
Pelit > DJ Hero

DJ Hero julkaistiin vuoden 2009 lopussa. Pelissä on useita genrejä ja täysin uusi DJ-levysoitin, jolla soitetaan kappaleita. Pelin DJ:tä ovat muun muassa DJ Shadow, Z-Trip, DJ AM, Grandmaster Flash, DJ Jazzy Jeff ja Daft Punk.
Pelit > Band Hero

Pelin idea on lähestulkoon sama kuin muissa, paitsi Band Herossa genre on pop/rock. Lisäksi pelin soittimia on uudistettu.
Pelit > Guitar Hero Vip Pass

Guitar Hero Vip Pass on lisäosa Guitar Hero World Touriin, Guitar Hero 5 ja Guitar Hero Metallicaan. Lisäosan mukana tulee lisää biisejä peleihin.
Pelit > Guitar Hero: Warriors of Rock

Guitar Hero: Warriors of Rock julkaistiin syyskuussa 2010.
Pelit > DJ Hero 2

DJ Hero 2 julkaistiin syksyllä 2010, ja se on toinen DJ-peli sarjassa.
Pelit > Guitar Hero Live

Guitar Hero Live julkaistiin lokakuussa 2015. Pelissä on uudenlainen kitaraohjain sekä "live"-yleisö. Peli on jaettu kahteen eri osioon: "Live" ja "GHTV". Live osiossa pelataan ilman verkkoyhteyttä ja saatavana on rajallinen määrä kappaleita. GHTV-osiossa kilpaillaan muita pelaajia vastaan ja siihen on saatavana satoja eri kappaleita. Vuoden 2018 lopussa pelin ylläpitäjä katkaisi kaikkien eri pelialustojen GHTV-pelimuodon, koska se ei saavuttanut odotettua suosiota.
Aiheesta muualla

Wikimedia Commonsissa on kuvia tai muita tiedostoja aiheesta .
Guitar Heron viralliset kotisivut
Guitar Hero -pelisarja
| --- | --- |
Pelit:   Guitar Hero  Guitar Hero II  Guitar Hero: Rocks the 80s  Guitar Hero III: Legends of Rock kappaleet  Guitar Hero: On Tour  Guitar Hero World Tour  Guitar Hero 5  Guitar Hero: Warriors of Rock  Guitar Hero Live 
Yhtyekohtaiset:   Guitar Hero: Aerosmith  Guitar Hero: Metallica  Guitar Hero: Van Halen 
Spin-off:   Band Hero  DJ Hero  DJ Hero 2 
Guitar Hero -pelien peliohjaimet (vasemmalta oikealle): Gibson SG:t Guitar Heroon ja Guitar Hero II:n PlayStation 2 -versioon sekä Gibson Explorer Guitar Hero II:n ja III:n Xbox 360 -versioihin
Gibson Les Paul -kitaraa jäljittelevä kitaraohjain, joka tulee Guitar Hero III: Legends of Rockin PlayStation 3 ja Xbox 360 -versioiden mukana (kuvassa Xbox 360:n ohjain). Wiin mukana tulee samanlainen ohjain valkoisena.
Kuvankaappaus Guitar Herosta.
Kuvankaappaus Xbox 360:n Guitar Hero II:sta.
Kuvankaappaus Guitar Hero: Legends of Rock -pelin Battle Modesta.
Iller

| Iller |
| --- | --- |

Alkulähde:  Oberstdorf, Saksan Alpit
Laskupaikka:  Ulm, Saksa, laskee Tonavaan
Maat:  Saksa
Pituus:  147 km
Virtaama:  90 m³/s
Valuma-alue:  2 152 km²
Iller on Baijerissa virtaava Tonavan sivujoki. Joki saa alkunsa Alpeilla Oberstdorfin lähellä Itävallan rajaa ja yhdistyy Tonavaan 147 kilometrin päässä Ulmissa. Noin 50 kilometrin matkalla Iller muodostaa Baijerin ja Baden-Württembergin rajan.

Wikimedia Commonsissa on kuvia tai muita tiedostoja aiheesta .
Ille faciet

Ille faciet ('hän on sen tekevä') on latinankielinen lausahdus, joka perinteisesti on pantu Kaarle IX:n (1550–1611) suuhun viittaamaan poikansa, tulevan Ruotsin kuninkaan Kustaa II Aadolfin suurtekoihin. Todellisuudessa lausahdus on peräisin Johannes Locceniuksen vuodelta 1676 peräisin olevan historiateoksen Historia Suecana viimeisestä painoksesta, jossa se pannaan Kaarle IX:n sanomaksi, joskin se Mirkka Lappalaisen mukaan kuvaa hyvin Kaarle IX:n tilannetta ja yleisemmin 1600-luvun alun Ruotsia.
Hema Malini

| Hema Malini |
| --- | --- |

Lok Sabhan jäsen
 2014 –  
Rajya Sabhan jäsen
 2003 – 2009 2011 – 2012  
Henkilötiedot
Syntynyt: 16. lokakuuta 1948 (ikä 75) Ammankudi, Madras, Intia
Ammatti:  näyttelijä, elokuvaohjaaja, elokuvatuottaja, poliitikko, tanssija
Puoliso:  Dharmendra (vih. 1980)
Lapset:  2
Tiedot
Puolue:  Intian kansanpuolue
Hema Malini (hindiksi हेमा मालिनी, Hemā Mālinī; s. 16. lokakuuta 1948 Ammankudi, Madras, Intia) on intialainen näyttelijä, ohjaaja, tuottaja ja poliitikko. Hän on myös koulutettu bharata natyam -tanssija. Malini tunnetaan työstään hindinkielisessä elokuvateollisuudessa. Hän on esiintynyt yli 150 elokuvassa. Intian valtio myönsi hänelle Padma Shri -palkinnon vuonna 2000. Sir Padampat Singhania University teki hänestä kunniatohtorin vuonna 2012.
Poliittisen uransa aikana hän on toiminut parlamentaarikkona parlamentin molemmissa huoneissa. Hänet valittiin vuonna 2003 Rajya Sabhaan, missä hän istui vuoteen 2009. Hänen toinen kautensa Rajya Sabhassa oli vuosina 2011–2012. Hän on edustanut kansaa Lok Sabhassa vuodesta 2014 alkaen, minkä jälkeen hänet valittiin toiselle kaudelle vuoden 2019 parlamenttivaaleissa. Hän on Intian kansanpuolueen (BJP) jäsen vuodesta 2004, mutta hän kampanjoi jo vuonna 1999 BJP:n Vinod Khannan valinnan puolesta.
Yksityiselämä

Malini on taustaltaan tamili. Hän on naimisissa näyttelijä Dharmendran kanssa ja heillä on kaksi tytärtä, Esha Deol ja Ahana Deol.
Palkinnot

Filmfare Awards
1973: Paras naispääosa – Seeta Aur Geeta
1999: Elämäntyöpalkinto
Zee Cine Awards
2003: Elämäntyöpalkinto
Bollywood Movie Awards
2003: Elämäntyöpalkinto
2004: Sensaatiomaisin naisnäyttelijä – Baghban
Screen Awards
2004: Pari nro 1 – Baghban (Amitabh Bachchanin kanssa)
Muita palkintoja ja kunnianosoituksia
2000: Padma Shri Intian valtiolta
2010: Rajiv Gandhi Award
2011: ANR National Award
2012: Kunniatohtorin arvonimi Sir Padampat Singhania Universitylta
Aiheesta muualla

Wikimedia Commonsissa on kuvia tai muita tiedostoja aiheesta .
Hema Malini Internet Movie Databasessa. (englanniksi)
Hema Malini Elonetissä.
Hema Malini Allmoviessa (englanniksi)
Hema Malinin tiedot Lok Sabhassa
Hema Malinin tiedot Rajya Sabhassa
Illeismi

Illeismi (latinan sanasta ille, maskuliinimuoto pronominista "hän") tarkoittaa tapaa puhua itsestään kolmannessa persoonassa. Tunnettuja illeistejä ovat olleet muun muassa Julius Caesar, Douglas MacArthur, Charles de Gaulle, Richard Nixon, LeBron James, Mihail Gorbatšov, Herman Cain, Nagananda Kodituwakku, Narendra Modi, Bob Dole ja Donald Trump. Erityisesti Trumpin kohdalla siitä on tullut osa hänen brändiään. On myös tavallista, että pienet lapset puhuvat itsestään kolmannessa persoonassa ennen kuin oppivat pronominien käytön.
Ruotsin maahanmuuttajalähiöiden slangissa on 2010-luvulla alettu käyttää illeistisesti sanaa benim, joka tulee turkin pronominista ben ("minä"). Siispä esimerkiksi "benim han vet" tarkoittaa "jag vet".
Ille-sur-Têt

Ille-sur-Têt
Ille-sur-Têt on kunta Pyrénées-Orientales'n departementissa Languedoc-Roussillonin hallintoalueella Ranskassa. Kunnassa oli 4 993 asukasta vuoden 1999 väestönlaskennassa. Ille-sur-Têtin pinta-ala on 32 neliökilometriä.
Ille-sur-Têt on tunnettu hedelmä- ja vihannestoristaan. Kylän pohjoispuolella on pilarimaisia kalliomuodostelmia, joita kutsutaan ”Ille-sur-Têtin uruiksi” (Les Orgues d’Ille-sur-Têt).
Iguaçun kansallispuisto

Ilmakuva Iguassun putousten osasta
| --- | --- |
Sijainti:  Paranán osavaltio, Brasilia
Pinta-ala:  170 000 ha
| --- | --- |
Tyyppi:  Kansallispuisto, maailmanperintöluettelo, luonnonperintö 
Perustettu:  1939
muokkaa - muokkaa wikitekstiä - muokkaa Wikidataa
Iguaçun kansallispuisto on kansallispuisto ja UNESCOn maailmanperintökohde Brasiliassa aivan Argentiinan rajalla Iguaçu-joen varrella. Iguassun putoukset ovat osittain puiston alueella. Kansallispuisto jatkuu Argentiinaan rajan toisella puolella Iguazún kansallispuistona, joka on myös maailmanperintöluettelossa.
Puisto tunnetaan vesiputouksestaan, jonka virtaus on yli 1 000 m³/s ja runsaasta eläimistöstään (etenkin linnustosta), johon kuuluu useita harvinaisia ja uhanalaisia lajeja.
Koskialue on lähes kolme kilometriä pitkä, ja siinä on paikoin 80 metrin pudotuksia.
Kansallispuistossa on säilynyt Mata Atlântica-sademetsää, jota on muualta hakattu paperiteollisuuden tarpeisiin ja pois maanviljelyn ja asutuksen alta. Harvinaisiin nisäkkäisiin kuuluvat jaguaari, oselotti, puuma, pitkähäntäkissa, jaguarundi, jättiläissaukko, tapiiri, pensaskoira ja isomuurahaiskarhu. Puistossa tavataan myös harpyijoita ja tiikerihaikaroita.
Puisto on perustettu 1939 ja sitä on laajennettu kahteen kertaan. Puistossa käy vuosittain yli miljoona turistia, tähänastinen ennätys oli 1,8 miljoonaa vuonna 2018.
Vuonna 2020 puiston tila arvioitiin huolestuttavaksi. Suurimpia uhkia aiheuttavat virtauksen sääntely joessa puistosta ylävirtaan olevilla padoilla. metsästys, veden mukana maanviljelyalueilta tulevat saasteet, elinyhteisöjen eristäytyminen biologisten käytävien puuttuessa  ja elinolojen muuttuminen ilmastonmuutoksen myötä.
Aiheesta muualla

Kuvia tai muita tiedostoja aiheesta Iguaçun kansallispuisto Wikimedia Commonsissa
Viralliset sivut (englanniksi) (portugaliksi) (espanjaksi) (ranskaksi) (saksaksi)
Protected Areas Programme (Arkistoitu – Internet Archive) (englanniksi)
Ian Hislop

| Ian Hislop |
| --- | --- |
 Ian Hislop vuonna 2009.
Henkilötiedot
Syntynyt: 13. heinäkuuta 1960 (ikä 64) Mumbles, Swansea, Wales
Kansalaisuus:  brittiläinen
Ammatti:  päätoimittaja, käsikirjoittaja
Puoliso:  Victoria Hislop
Ian Hislop (s. 13. heinäkuuta 1960 Mumbles, Swansea, Wales) on brittiläinen satiirikko, televisiokäsikirjoittaja ja Private Eye -lehden päätoimittaja. Have I Got News for You -televisiovisailun toisena kapteenina hän on ollut sarjan alusta alkaen. Käsikirjoituksia Hislop on tehnyt muun muassa komediasarjoihin Sylkiäiset, My Dad's The Prime Minister ja Murder Most Horrid.
Ian Hislopin puoliso on kirjailija Victoria Hislop, jonka kanssa hänellä on kaksi lasta.
Aiheesta muualla

Ian Hislop Internet Movie Databasessa. (englanniksi)